open-index/open-wikipedia-markdown huggingface dataset:
ערן רזין

**ערן רָזין** (נולד ב-11 בספטמבר 1955) הוא פרופסור מן המניין במחלקה לגאוגרפיה באוניברסיטה העברית בירושלים, מומחה לגאוגרפיה עירונית וגאוגרפיה כלכלית, שימש במשך שנים רבות כראש המכון ללימודים עירוניים ואזוריים. ממתכנני הערים הבכירים בישראל.

## קורות חיים
ערן רזין נולד בירושלים. סיים תואר ראשון בגאוגרפיה וכלכלה באוניברסיטה העברית בשנת 1979 ותואר שני בגאוגרפיה ולימודים עירוניים בהצטיינות יתרה בשנת 1982. עבודת הדוקטורט שלו, שעסקה בנושא "פיתוח התעשייה בערי הפריפריה בישראל", נכתבה בהנחיית פרופסור אריה שחר. את הפוסט-דוקטורט שלו ערך באוניברסיטת קליפורניה בלוס אנג'לס.

תחומי המחקר העיקריים בהם עוסק רזין הם תכנון ופיתוח עירוני, ושלטון מקומי בפרספקטיבה בינלאומית השוואתית. הוא פרסם מאמרים וספרים מדעיים רבים בתחומים אלה. 

משמש מאז שנת 1987 כיושב ראש וחבר ועדות חקירה לגבולות ולחלוקת הכנסות של רשויות מקומיות בישראל, ויושב ראש וחבר בוועדות שעסקו באיחוד רשויות מקומיות וברפורמות בשלטון המקומי. בין השאר, עמד בראש ועדה לחקר הגבולות בין חולון, בת ים וראשון לציון בשנת 2009. עמד בראש ועדה לבדיקת גבולות תחומי השיפוט של לוד והמועצה האזורית עמק לוד, ובראש ועדה שדנה בחלוקת ההכנסות בין ירוחם למועצה אזורית רמת הנגב בשנת 2013. ב-2016 תמך בהצעה לאחד את תל אביב ובת ים כדי לפתור את בעיות התקציב של בת ים בשל המחסור במשאבי קרקע ושימושים עסקיים במקרקעין. 

לאורך השנים הוא שימש גם פרופסור אורח באוניברסיטאות שונות בצרפת וארצות הברית.

רזין נשוי למירי עובדת משרד מבקר המדינה, ולהם ילדים.

## קישורים חיצוניים

* דף הבית באתר האוניברסיטה העברית
* 

## הערות שוליים

קטגוריה:גאוגרפים ישראלים
קטגוריה:סגל האוניברסיטה העברית בירושלים: גאוגרפיה
קטגוריה:בעלי תואר דוקטור מהאוניברסיטה העברית בירושלים
קטגוריה:ירושלים: אישים
קטגוריה:ישראלים שנולדו ב-1955
דרק הרפר

**דרק ריקרדו הרפר** (באנגלית: **Derek Ricardo Harper**; נולד ב-13 באוקטובר 1961) הוא כדורסלן עבר אמריקאי, אשר שיחק בליגת ה-NBA בין השנים 1983–1999. לאורך קריירת ה-NBA נבחר פעמיים לחמישיית ההגנה השנייה של העונה, והעמיד ממוצעים כוללים של 13.3 נקודות, 2.4 ריבאונדים, 5.5 אסיסטים ו-1.6 חטיפות למשחק.

## קריירת מכללות
הרפר נולד בעיר אלברטון שבג'ורג'יה, ולמד באוניברסיטת אילינוי באורבנה-שמפיין בין השנים 1980–1983. בשתי עונותיו הראשונות בקבוצת הכדורסל של האוניברסיטה קלע כ-8.4 נקודות בממוצע למשחק, ובעונת 1982/1983 הציג שיפור משמעותי כשקלע 15.4 נקודות למשחק ונבחר לחמישייה השנייה של העונה בליגת המכללות.

## קריירה מקצועית
### דאלאס מאבריקס
בדראפט ה-NBA 1983 נלקח הרפר בבחירה ה-11, על ידי אינדיאנה פייסרס. ב-10 וחצי עונותיו הראשונות ב-NBA שיחק עבור המאבריקס, וב-6 מתוכן העפיל עמה לשלב הפלייאוף. לאורך תקופתו בדאלאס היה אחד השחקנים המובילים בקבוצה, לצד רולנדו בלאקמן, מארק אגוויר, סם פרקינס ורוי טארפלי, ורשם במדיה ממוצעים של 14.9 נקודות, 6.0 אסיסטים ו-1.8 חטיפות למשחק. בעונות  ו- נבחר לחמישיית ההגנה השנייה של העונה, ובעונת  קלע שיא קריירה של 19.7 נקודות בממוצע למשחק.

### ניו יורק ניקס
בינואר 1994 הועבר הרפר בטרייד לניו יורק ניקס, בתמורה לטוני קמפבל. בפלייאוף של אותה עונה העפילו הניקס לגמר ה-NBA, אך הפסידו ליוסטון רוקטס בתוצאה 3–4. במשחק השביעי והמכריע של הסדרה הוביל הרפר את קלעי הניקס עם 23 נקודות שלא הספיקו, בין היתר, בשל תצוגת קליעה איומה של חברו לקו האחורי ג'ון סטארקס (2 מ-18 מהשדה). בשתי העונות הבאות הודחו הניקס בשלב הפלייאוף השני, מול אינדיאנה פייסרס ושיקגו בולס, בהתאמה. בתקופתו כשחקן הניקס קלע הרפר 11.7 נקודות וחילק 4.8 אסיסטים בממוצע למשחק.

### שלהי הקריירה
בעונת  חזר לשחק בדאלאס, ובשתי העונות הבאות שיחק עבור אורלנדו מג'יק ולוס אנג'לס לייקרס, בהתאמה. בסיום עונת  פרש הרפר ממשחק לאחר 16 עונות ב-NBA, בגיל 37. בעת פרישתו ניצב הרפר במקום השביעי בתולדות ה-NBA בחטיפות (1,957) במקום השמיני במספר משחקים (1,199), במקום ה-11 באסיסטים (6,577) ובמקום ה-12 בשלשות (1,070).

ב-7 בינואר 2018 הפרישו המאבריקס את גופייתו של הרפר עם המספר "12", בהפסקת מחצית המשחק מול ניו יורק ניקס.

## קישורים חיצוניים

## הערות שוליים

קטגוריה:ג'ורג'יה: כדורסלנים
קטגוריה:אמריקאים ילידי ג'ורג'יה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אילינוי באורבנה-שמפיין
קטגוריה:בחירות דראפט של דאלאס מאבריקס
קטגוריה:כדורסלני דאלאס מאבריקס
קטגוריה:כדורסלני ניו יורק ניקס
קטגוריה:כדורסלני אורלנדו מג'יק
קטגוריה:כדורסלני לוס אנג'לס לייקרס
קטגוריה:כדורסלנים ב-NBA שגופייתם הופרשה
קטגוריה:אמריקאים שנולדו ב-1961
Buena Vida

"**Buena Vida**" (בעברית: "**החיים הטובים**") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר דדי יאנקי. השיר יצא לאור ב-25 ביולי 2018, על ידי חברת התקליטים פינה רקורדס, כסינגל שלא מתוך אלבום.

השיר הוא שיתוף הפעולה השלישי בין השניים, כשהקודמים לכך היו הלהיטים "Otra Cosa" ו-"".

## רקע וכתיבה
השיר בדומה לשאר שיריה של נאטי נטשה, נכתב על ידה ועל ידי דדי יאנקי. השיר הוא שיר בסגנון הפופ והפופ הלטיני, נטשה מדברת על החיים הטובים הכוללים בתוכם כסף רב, מטוסים פרטיים, מכוניות יוקרה, בגדי יוקרה וכדומה. הדבר בא לידי ביטוי בקליפ של "Buena Vida", בו ניתן לראות את "חיי הפאר" עליהם היא מדברת.

בנוסף לכך, היה השיר לשיר הנושא של תוכנית הטלוויזיה, *La Piloto*.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של דדי יאנקי ב-25 ביולי 2018. לאורכו של הקליפ ניתן לראות את נטשה טסה במטוס, רוקדת במנחת מטוסים, מתלבשת בבגדים יוקרתיים וכולי. בהמשך הקליפ, מצטרף אליה יאנקי אשר רוקד לצלילי השיר גם כן.

נכון ליוני 2020, מונה הצפיות של הקליפ עומד על כ-115 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירי דדי יאנקי
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על כסף
קטגוריה:סינגלים בהוצאת פינה רקורדס
נואה ויילי

**נואה סטראוסר ספיר ויילי** (באנגלית: **Noah Strausser Speer Wyle**; נולד ב-4 ביוני 1971) הוא שחקן קולנוע וטלוויזיה אמריקאי ממוצא יהודי, זוכה פרס גלובוס הזהב. ויילי ידוע בעיקר מכיכובו בסדרת הדרמה "ER".

## ביוגרפיה
ויילי נולד בקליפורניה שבארצות הברית, לאב יהודי ולאם נוצרית-אפיסקופלית. בן האמצעי במשפחה עם שלושה ילדים, נולד בהוליווד שבקליפורניה, לאחות האורתופדית מרג'ורי (לבית שפיר) ומהנדס החשמל סטיבן וייל. הוריו של ויילי התגרשו בסוף שנות השבעים. סבו וסבתו של ויילי מצד אביו, אדית ופרנק ויילי, הקימו בלוס אנג'לס את המוזיאון "Craft and Folk Art Museum" וסבו הקים גם את מעבדות ויילי.

ויילי למד בבית הספר Thacher באוג'יי שבקליפורניה, וסיים את לימודיו ב-1989. ויילי למד תיאטרון באוניברסיטת נורת' ווסטרן ולאחר השנה השנייה שלו בתיכון הופיע במחזות שהעלה בית ספרו ואפילו זכה בפרס עבור מחזה אותו הוא כתב. לאחר סיום הלימודים ויילי למד משחק יחד עם המורה למשחק לארי מוס בזמן שגר בדירה קטנה בשדרות הוליווד.

## חיים אישיים
ב-1996 פגש ויילי את טרייסי וורבין בסט הצילומים של הסרט "The Myth of Fingerprints". הזוג נישא במאי 2000 והתגורר בחווה בעמק סנטה ינז שבקרבת סנטה ברברה. לזוג נולדו בן ובת. הזוג נפרד ב-2009 והתגרש ב-2010.

ב-2011 פגש ויילי את השחקנית שרה ולס בהפקה של Blank Theatre Company. הזוג נישא ב-2014. ב-22 ביוני 2015 נולדה בתם המשותפת.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא רוסי-יהודי
קטגוריה:בוגרי אוניברסיטת נורת'ווסטרן
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:אמריקאים שנולדו ב-1971
רעידת האדמה באנטיוכיה (526)

**רעידת האדמה של שנת 526** היא רעידת אדמה שהתרחשה באזור העיר אנטיוכיה אשר באימפריה הביזנטית בשנת 526. רעידת האדמה הייתה בעוצמה של יותר מ-7.0 בסולם מגניטודה לפי מומנט וגרמה למותם של כ-250 אלף בני אדם.

רעידת האדמה התרחשה בסוף מאי, כנראה בין ה-20 עד 29 במאי, באמצע הבוקר, וגרמה למותם של כ-250 אלף איש. בעקבות רעידת האדמה התרחשה שרפה גדולה באנטיוכיה שהרסה את רוב המבנים שנותרו על כנם לאחר רעידת האדמה.

## נזקים
רעידת האדמה גרמה לנזקים חמורים עבור רבים מהמבנים באנטיוכיה, כולל הכנסייה המתומנת הגדולה של קונסטנטין "דומוס אוריאה", אשר נבנתה על אי בנהר אורונטס. רק בתים שנבנו קרוב להר שרדו את רעידת האדמה. רוב הנזק נגרם בפועל מהשרפה הגדולה שהתרחשה לאחר רעידת האדמה ונמשכה ימים רבים. הכנסייה הגדולה נהרסה על ידי השרפה שבעה ימים לאחר רעידת האדמה. בין הקורבנות הרבים היה הפטריארך של אנטיוכיה יופראסיוס, אשר מת כאשר נפל לתוך קלחת שהייתה בשימוש יצרני יינות - רק הראש שלו נותר ללא כוויות.

ההערכה היא שמספר מקרי המוות ברעידת האדמה נעים בין 250,000 ל-300,000 בני אדם. אחת הסברות היא שמספר הנפגעים הגבוה במיוחד ברעידת אדמה זו נבע בשל מספר רב של מבקרים באנטיוכיה מן הסביבה אשר באו לחגוג את חג העלייה.

## הערות שוליים

קטגוריה:526
526
רעידת האדמה בביירות (551)

**רעידת האדמה של שנת 551** היא רעידת אדמה שהתרחשה באזור העיר ביירות ב-9 ביולי 551 בעוצמה של יותר מ-7.5 בסולם מגניטודה לפי מומנט. רעידת האדמה גרמה לצונאמי הרסני, אשר השפיע על ערי החוף של פיניקיה הביזנטית, גרם הרס רב למבנים ואפילו גרם לשקיעתן של ספינות רבות. ישנן עדויות בדבר מספר גדול במיוחד של אנשים שנהרגו ברעידת האדמה.

רעידת האדמה הורגשה על פני שטח נרחב מאלכסנדריה בחלק הדרום מערבי של מוקד רעידת האדמה, ואנטיוכיה בחלק הצפוני של מוקד רעידת האדמה. ההערכה היא שרעידת האדמה הורגשה במיוחד באזור המשתרע על פני כ-100 ק"מ ואולי אף כ-150 ק"מ.

## נזקים
לא קיימים כיום תיאורים מפורטים על הנזק שגרמה רעידת האדמה. מרבית המידע שקיים מתייחס רק לכך שרעידת האדמה גרמה לערי חוף כגון צור וטריפולי להפוך לעיי חורבות עם אלפי נפגעים. הצליין האלמוני מפיאצ'נצה דיווח כי 30,000 איש מתו בבירות לבדה.

## צונאמי
רעידת האדמה גרמה להיווצרות צונאמי באזור רצועת החוף אשר פגע בין היתר בצור וטריפולי.

## הערות שוליים

קטגוריה:551
551
קבוצת הנוער (סדרת טלוויזיה)

**קבוצת הנוער** (ברוסית: **Молодёжка**) הוא שמה של סדרת טלוויזיה רוסית אשר שודרה במקור החל משנת 2013 ועד 2019 (6 עונות) בערוץ CTC. הסדרה הופקה במימון משותף ובחסות ליגת ההוקי הקונטיננטלית, KHL.

הסדרה הפכה לאחת מסדרות הטלוויזיה הפופולריות ברוסיה וזכתה להצלחה רבה בעקבות הצלחת סרט הקולנוע "אגדה מספר 17". הסדרה זכתה בכמה פרסים, ביניהם פרס האקדמיה הרוסית לטלוויזיה כסדרת הטלוויזיה הטובה ביותר לשנת 2017 ובפרס התאחדות מפיקי הקולנוע והטלוויזיה כסדרת הטלוויזיה הטובה ביותר לשנת 2014.

## עלילה
בקבוצת ההוקי קרח לנוער "הדובים" מתמנה מאמן חדש: סרגיי מאקייב, בעברו שחקן NHL, שמקבל על עצמו את המשימה לאחד את הקבוצה. אלא שזו מתבררת כמשימה לא קלה: השחקנים לא מגלים אמפתיה וכל אחד שקוע בצרות משלו: יש להם משפחה, חיים אישיים ולימודים שתופסים נתח חשוב יותר עבורם. אבל מאקייב הוא לא אדם שמוותר ויהיה עליו לרתום את כל יכולותיו כדי להפוך את השחקנים המפורדים למקשה אחת ויחידה שתביא לקבוצה רצף ניצחונות והישגים במסגרת משחקי ליגת ההוקי לנוער.
## שחקנים ודמויות

## קישורים חיצוניים
* 

קטגוריה:זוכי פרס TEFI
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סרטי הוקי קרח
קטגוריה:סרטי נעורים רוסיים
קטגוריה:ערוץ CTC: תוכניות וסדרות
קטגוריה:תוכניות טלוויזיה שמתרחשות במוסקבה
משטרת מינסק

ממוזער|ניידת משטרה במינסק
**משטרת העיר מינסק** הידועה בשם **המינהל הראשי לענייני פנים של עיריית מינסק** (בבלארוסית: **Галоўнае ўпраўленне ўнутраных спраў Мінск Гарвыканкама**, ברוסית: **Главное управление внутренних дел Минск Горисполкома**) הוא כוח המשטרה העירוני הראשי בבירה הבלארוסית, העיר מינסק וזהו הגוף העיקרי האחראי לאכיפת חוק וניהול חקירות פשיעה בעיר. למינסק יש את המספר הגדול ביותר של שוטרים מבין הערים ברפובליקות הפוסט-סובייטיות. זהו גם אחד מכוחות המשטרה הפעילים ביותר בבלארוס בשל היות מינסק למרכז של מחאות רבות נגד השלטון.

## היסטוריה
הכוח הוקם כמנהל ראשי של המיליציה של הפועלים והאיכרים ברפובליקה הסובייטית הסוציאליסטית של בלארוס ב-30 בנובמבר 1920. ב-10 ביולי 1934 המנהל הפכה לגוף של קומיסריון הפנים העממי, שהוקם באותו יום במוסקבה. אחת המשימות העיקריות של הנהלת הגוף במינסק הייתה לאכוף את האידאולוגיה הקומוניסטית שהטילה המפלגה הקומוניסטית של ברית המועצות. במארס 1946 הוחלף הקומיסריון במשרד הפנים של ברית המועצות .

בצו של משרד הפנים של בלארוס הסובייטית מ-2 ביוני 1947, הוחלט על הקמת שתי מחלקות חדשות במשטרה שנועדו לחזק את המאבק בגנבת רכוש המדינה והרכוש הציבורי.

ב-5 ביוני 1991 הוציא משרד הפנים של הרפובליקה צו שהציב את משטרת מינסק תחת סמכותו של משרד הפנים.

## ארגון ומבנה
### יחידת הסיור
יחידת המבצעים נטלה חלק בדיכוי מחאות, כולל מחאות יום העצמאות.

### משטרת התנועה
יחידת משטרת התנועה הממלכתית אחראית לבטיחות בדרכים ברחובות מינסק. היחידה משתמשת כיום בשלושה סוגים של אופנועים, כולל ב.מ.וו. גרמני, שנרכש בשנת 2017. היחידה הייתה מעורבת בשערוריות רבות, כולל מקרה באוגוסט 2017, שבו שוטר שבר חלון רכב וגרר את הנהג החוצה לרחוב.

### היחידה לחקירות פליליות
היחידה לחקירות פליליות אחראית לחקירת פשעים אלימים. היחידה בדרך כלל משתפת פעולה עם ה-FBI האמריקאי וה-FSB הרוסי כדי להילחם בפשעים מתקדמים מבחינה טכנולוגית.

### יחידת הביטחון וההגנה
היחידה לביטחון והגנה מספקת אבטחה במהלך אירועים ציבוריים בבירה. מאז 2013, שוטרי המחלקה נדרשים ללמוד אנגלית.

### התזמורת המשטרתית של מינסק
התזמורת של משטרת העיר מינסק פועלת כבר מ-10 באוקטובר 1964. בתקופה הסובייטית, התזמורת נסעה בכל רחבי ברית המועצות ולעיתים קרובות הופיעה במקומות שחוו קשיים, כולל צ'רנוביל ביולי 1986 ולנינאקאן ב-1989. היא הופיעה לראשונה כתזמורת בלארוסית בגרמניה בשנת 1993.

## ראו גם
* משרד הפנים (בלארוס)
* ממשלת בלארוס
* מערכת הביטחון הבלארוסית

## קישורים חיצוניים
* 

* ערוץ הווידאו הרשמי באתר YouTube

## הערות שוליים

קטגוריה:מינסק
אודת הזיכרון

[200px|ממוזער|שמאל|מילות האודה על גבי [אנדרטה בקתדרלת קרייסטצ'רץ' בניו זילנד]]
[200px|ממוזער|שמאל|לוח הזיכרון שהוצב במקום חיבור ה[פואמה "לנופלים" בקורנוול]]
**אודת הזיכרון** (באנגלית: **Ode of Remembrance**) היא שיר קצר, המהווה מרכיב קבוע בטקסי הזיכרון לחללי המלחמות בבריטניה ובחלק ממדינות חבר העמים הבריטי.

האודה היא חלק מן הפואמה הפטריוטית **לנופלים** (For the Fallen) שחיבר המשורר האנגלי לורנס ביניון (Laurence Binyon) בחודש ספטמבר 1914, זמן קצר לאחר פרוץ מלחמת העולם הראשונה.

## הפואמה
לורנס ביניון כתב את הפואמה, ובה שבעה בתים, לכבוד חללי חיל המשלוח הבריטי לצרפת. היה זה לאחר שנודע על אבדותיו הקשות בקרב מון ובקרב על המארן, מהקרבות הראשונים בחזית המערבית. הפואמה פורסמה לראשונה בעיתון טיימס ב-21 בספטמבר 1914.

עם הזמן הפך הבית הרביעי של הפואמה, שהוא האודה, לטקסט זיכרון מקובל לחללי כל המלחמות בבריטניה, קנדה, אוסטרליה וניו זילנד, ומושמע בטקסי יום הזיכרון, יום שביתת הנשק ויום אנזא"ק. במהלך הטקסים מדקלם אחד הדוברים את ארבע שורות האודה, ואחריו חוזרים הנוכחים בקול על השורה האחרונה – **אנו נזכור אותם**. מיד לאחר מכן נשמעת תרועת החצוצרה Last Post, שלאחריה נשמרות שתי דקות דומייה.

האודה נחרתה על אנדרטאות רבות לנופלים. כמו כן חוברו לה עם השנים מספר לחנים, לרבות על ידי המלחין אדוארד אלגר.

ביניון חיבר את הפואמה בשבתו על הצוקים בחופו הצפוני של מחוז קורנוול. באתר שבו סבורים כי ישב הונח בשנת 2001 שלט זיכרון למאורע.

## מילות האודה

## ראו גם
* בשדות פלנדריה

## קישורים חיצוניים

* על האודה, באתר ה-BBC
* על האודה, באתר אנדרטת המלחמה של אוסטרליה
* הפואמה "לנופלים", באתר ויקיטקסט
* Anna Tetlow, "For the Fallen": The Story Of The War Poem That Helps Us Remember, באתר Forces Network

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירים באנגלית
קטגוריה:שירי מלחמת העולם הראשונה
קטגוריה:שירי הספד
קטגוריה:מלחמת העולם הראשונה: אבידות והנצחה
קטגוריה:הממלכה המאוחדת: תרבות הנצחה
רעידת האדמה באנטיוכיה (115)

**רעידת האדמה של שנת 115** היא רעידת אדמה שהתרחשה ב-13 בדצמבר 115 באזור העיר אנטיוכיה והייתה בעוצמה של יותר מ-7.5 בסולם מגניטודה לפי מומנט. אנטיוכיה והיישובים שבסביבתה נהרסו ברעידת האדמה כאשר היו אבדות רבות של חיים ורכוש. רעידת האדמה גרמה להיווצרות צונאמי מקומי, שפגע קשות בנמל קיסריה. הקיסר הרומי טראיאנוס נכח במוקד רעידת האדמה, וכך גם אדריאנוס אשר יהיה הקיסר הרומי הבא אחריו.

## נזקים
תיאור של רעידת האדמה נכלל בכתבי הסופר קסיוס דיו. קסיוס מתאר בכתביו את אנטיוכיה כעיר צפופה עם חיילים ואזרחים רבים שנסעו אליה מכל חלקי האימפריה, משום שהקיסר טראיאנוס שהה שם במהלך עונת החורף. לפי תאוריו רעידת האדמה החלה בצליל שאגה רועם, ולאחריו החלה רעידת אדמה עזה. עצים שלמים הושלכו לאוויר, וכך גם רבים מן התושבים. מספר גדול של אנשים נהרגו כאשר נפלו עליהם דברים שונים ורבים אחרים נלכדו. הרעידות הקטנות יותר שאירעו באותו האזור בימים שלאחר הרעידה העיקרית גרמו למותם של חלק מן האנשים שניצולו מרעידת האדמה המקומית, בעוד שאנשים אחרים שנלכדו מתחת למבנים הרוסים מתו מרעב. במהלך רעידת האדמה הצליח הקיסר הרומי טראיאנוס לברוח מהבית שבו שהה כאשר קפץ מהחלון של הבית בו שהה ועל כן הוא רק נפצע קל. בשל הסכנה מפני רעידות אדמה נוספות טראיאנוס בחר לעבור עם הפמליה שלו להיפודרום הפתוח של אנטיוכיה.

העיר אפאמיה נהרסה גם היא ברעידת האדמה ונגרם גם נזק רב לביירות. הצונאמי שנוצר בעקבות רעידת האדמה הכה בערי חוף רבות, ובמיוחד בקיסריה וביבנה.

המקור לטיעון שמספר מקרי המוות ברעידת האדמה היה בסביבות 260,000 איננו ברור, שכן הוא נכלל רק בספרים שנכתבו במהלך מאות השנים האחרונות.

## הערות שוליים

קטגוריה:115
115
הר ברט

**הר בְּרֶט** (באנגלית: **Mount Brett**) הוא הר ברכס מאסיב, בהרי הרוקי הקנדיים, בפרובינציית אלברטה שבקנדה.

גובהו של ההר 2,984 מטרים מעל פני הים.

ההר מתנשא לגובה של 899 מטרים מעל סביבתו; והוא ההר ה-59 בהתנשאותו באלברטה.

ההר ממוקם בשטח הפארק הלאומי באנף, 20 קילומטרים מערבית לעיר באנף, 12.5 קילומטרים מערבית להר בול.

## היסטוריה
### מקור השם
שמו של הר ברט ניתן לו בשנת 1916.

ההר נקרא על שם רוברט ברט, שהיה המנתח הראשון שהגיע לעיר באנף בשנת 1885 מטעם הרכבת הקנדית-פסיפית, ואשר לאחר מכן כיהן כמשנה למושל השני של אלברטה, החל משנת 1915.

ב-3 בנובמבר 1956 אושר השם רשמי על ידי ועדת השמות הגאוגרפית של קנדה.

### הטיפוס על ההר
ההעפלה הראשונה לפסגת הר ברט בוצע על ידי סי.פ. הוגבום (CF Hogeboom), א.ה. בנט (A.H. Bent), ג'יימס אאוטראם (James Outram), אי. ג'י. ריצ'י (E.G. Ritchie) ו-ק.ד. מקללאנד (K.D. McClelland) בשנת 1916.

## קישורים חיצוניים

* הר ברט באתר השמות הרשמי של ממשלת קנדה
* הר ברט באתר אנציקלופדיית ההרים הקנדית
* הר ברט באתר peakfinder
* הר ברט באתר peakware - מפת אזור הפסגה ותצלומי הפסגה
* הר ברט באתר peakbagger
* הר ברט באתר summitpost - מידע למטפסי הרים
* תיאור הטיפוס על הר ברט
* תחזית מזג אוויר עדכנית עבור הר ברט
** סטטיסטיקות מזג אוויר עבור הר ברט
** תחזית מזג אוויר עדכנית ארוכת טווח עבור הר ברט (לפי גבהים)
* 
* 

## הערות שוליים

ברט
ברט
פארק אודלני

**פארק אודלני** (ברוסית: **Уде́льный парк**; בשנים 1934 - 1991 נקרא בשם **פארק צ'ליוסקין**) הוא פארק הממוקם בחלקו הצפוני של העיר סנקט פטרבורג, בשטח שדרות אנגלס, שדרות הנסיינים, רחוב מרקה גלאיה, שדרות קולומיאז'סקי ורחוב אקוראטוב.

## היסטוריה
הפארק הוקם בשנת 1832 ובמתחמם פעל מכון ללימודי היערנות, אך חשיבותו פחתה עם השנים. לאחר מהפכת אוקטובר הוקם כאן מחדש מכון ללימודי יערנות (כיום ידוע כאוניברסיטת סנקט פטרבורג ליערנות, Санкт-Петербургский государственный лесотехнический университет).

בזמן מלחמת העולם השנייה והמצור על לנינגרד הפארק ניזוק מאוד ושוקם רק לאחר המלחמה. 

בשנת 1999, הפארק צורף למונומנטים המזוהים כמורשת תרבותית ואובייקט של אדריכלות נוף ובשנת 2013 הוא הוכר כאתר מורשת תרבותית בעלת משמעות אזורית, המשמעות היא שהמתחם מאובטח על ידי ממשלת העיר. על התחזוקה השוטפת וטיפול מקיף בצמחייה ובתפעול בפארק אחראית חברת "פארק אודלני".

מאז תחילת המאה ה-20 שימש המקום כמתחם אימונים לקבוצות הכדורגל של העיר, כספורט סנקט פטרבורג. ב-1968 בחלק הצפוני של הפארק הוקם בסיס האימונים של מועדון הכדורגל "זניט" ואצטדיון "התקוות האולימפיות" שנבנה כאצטדיון ספרטק ושימש כמגרש הבית של ספרטק לנינגרד ומאוחר יותר שמו שונה לשמו הנוכחי, אצטדיון "התקוות האולימפיות". בפברואר 2012, נפתח מגרש החלקה עם מסלול מלאכותי של 333.3 מטר באצטדיון "התקוות האולימפיות". מתחם ההחלקה זמין גם לחובבי החלקה על הקרח. במתקן של זניט שלושה משטחי כדורגל, מרכז ספורט ברמה גבוהה המכיל אולם-התעמלות ומתקנים רפואיים (שנועדים לטפל בפציעות השחקנים). בשנת 2002 בוצע שיפוץ מסיבי והוא כולל גם משרדים, מתקני בידור וחדרי מנוחה עבור השחקנים.

## קישורים חיצוניים

## הערות שוליים

קטגוריה:זניט סנקט פטרבורג
קטגוריה:סנקט פטרבורג: פארקים
כרומוזום 3

**כרומוזום 3** הוא אחד מ-23 זוגות הכרומוזומים הקיימים באדם. כרומוזום 3 הוא כרומוזום אוטוזומלי המשתרע על פני כ-198 מיליון זוגות בסיסים, המהווים כ-6.5% מכלל הדנ"א בגנום האנושי.

## גנים
להלן מספר הערכות לגבי מספר הגנים המצויים בכרומוזום 3 ההומני. מאחר שחוקרים שונים משתמשים בשיטות שונות על מנת לבצע אנוטציית גנום, תחזיותיהם באשר למספר הגנים המצויים בכל כרומוזום הן שונות. ביחס לפרויקטים אחרים של מספור גנים, CCDS נוקטת בגישה השמרנית ביותר, ולכן תחזיתה מייצגת את הגבול התחתון של מספר הגנים בכל כרומוזום.  

לרשימת גנים חלקית בכרומוזום 3 לחצו כאן.

## מחלות הקשורות לכרומוזום 3

להלן רשימה חלקית של מחלות הקשורות לפגמים בגנים המצויים בכרומוזום 3:

## ציטוגנטיקה


 
קובץ:Human chromosome 3 ideogram vertical.svg|אידאוגרמת קיבוע גימזה של כרומוזום 3 ההומני ברזולוציה של 850 bphs. אורכי הפסים בתרשים זה יחסיים לאורכי זוגות הבסיסים. אידאוגרמה זו בדרך כלל נפוצה בדפדפנים גנומיים (כדוגמת UCSC).
קובץ:Human chromosome 03 - 400 550 850 bphs.png|דפוסים שונים של קיבוע גימזה בכרומוזום 3 ההומני במספר רזולוציות: 400, 550 ו-850). אורכי הפסים בתרשים זה מבוססים על אידאוגרמות מ-ISCN (2013). אידאוגרמה מסוג זה מייצגת באופן יחסי את אורכי הפסים הממשיים, כפי שנצפו במיקרוסקופ בזמנים שונים במהלך המיטוזה.



   

## קישורים חיצוניים

## הערות שוליים

קטגוריה:כרומוזומים
קווין דאקוורת'

**קווין ג'יימס דאקוורת**' (באנגלית: **Kevin James Duckworth**; 1 באפריל 1964 – 25 באוגוסט 2008) היה כדורסלן אמריקאי, אשר שיחק בליגת ה-NBA בין השנים 1986–1997. לאורך הקריירה השתתף פעמיים במשחק האולסטאר של ה-NBA, והעמיד ממוצעים כוללים של 11.8 נקודות ו-5.8 ריבאונדים למשחק.

נפטר באוגוסט 2008, בגיל 44, בשל אי-ספיקת לב.

## נעורים וקריירת מכללות
דאקוורת' נולד בעיר הארווי שבאילינוי, וגדל בשיקגו הסמוכה. בין השנים 1982–1986 למד באוניברסיטת מזרח אילינוי, וב-4 עונותיו בקבוצת הכדורסל שלה רשם ממוצעים של 13.3 נקודות ו-7.3 ריבאונדים למשחק. בעונתו האחרונה נבחר לחמישיית העונה של "מחוז ה-MCC" לאחר שקלע 19.5 נקודות בממוצע למשחק.

## קריירה מקצועית
בדראפט ה-NBA 1986 נלקח דאקוורת' בבחירה ה-33 על ידי סן אנטוניו ספרס, אך לאחר 14 משחקים בלבד במדיה נשלח בטרייד לפורטלנד טרייל בלייזרס, בתמורה לוולטר ברי. לאורך עונת הרוקי שלו קלע דאקוורת' 5.4 נקודות למשחק, כמחליפו מהספסל של סטיב ג'ונסון. במהלך העונה העוקבת נפצע ג'ונסון, ודאקוורת' אשר הוצב במקומו בחמישייה הפותחת הציג יכולת מצוינת עם ממוצעים של 15.8 נקודות ו-7.4 ריבאונדים למשחק. בסיום העונה זכה בפרס השחקן המשתפר של העונה.

בעונתו השלישית בליגה, , רשם שיאי קריירה של 18.1 נקודות ו-8.0 ריבאונדים למשחק ונבחר להשתתף במשחק האולסטאר של ה-NBA. בעונת , תחת המאמן הנכנס ריק אדלמן, רשמה פורטלנד את מאזן הניצחונות הטוב בתולדותיה (59–23) והעפילה לגמר ה-NBA, בו הפסידה לדטרויט פיסטונס בתוצאה 1–4. בעונה הבאה השתתף דאקוורת' בשנית במשחק האולסטאר, לצד חבריו לקבוצה קלייד דרקסלר וטרי פורטר. בפלייאוף  שבה פורטלנד למעמד גמר ה-NBA, אך הפסידה לשיקגו בולס בתוצאה 2–4.

לקראת עונת , לאחר 6 וחצי עונות בפורטלנד, נשלח דאקוורת' בטרייד לוושינגטון בולטס בתמורה להארווי גרנט. במהלך עונתו השנייה עם הבולטס הושעה על ידי הקבוצה בשל כושרו הגופני הלקוי שכלל עלייה חדה במשקל. בשתי עונותיו בקבוצה רשמה וושינגטון מאזן כולל של 45 ניצחונות לעומת 119 הפסדים (27.4%), בעוד דאקוורת' עצמו קלע 6.8 נקודות בממוצע למשחק.

בעונות  ו- שיחק עבור מילווקי באקס ולוס אנג'לס קליפרס, בהתאמה, בטרם פרש ממשחק בגיל 32.

## מותו
ב-25 באוגוסט 2008 נפטר דאקוורת' בבית מלון בגלנידין ביץ', אורגון, בשל קרדיומיופתיה היפרטרופית שהביאה לאי-ספיקת לב.

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:אילינוי: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:כדורסלני פורטלנד טרייל בלייזרס
קטגוריה:כדורסלני וושינגטון בולטס
קטגוריה:כדורסלני מילווקי באקס
קטגוריה:כדורסלני לוס אנג'לס קליפרס
קטגוריה:משתתפי משחק האולסטאר של ה-NBA
קטגוריה:בוגרי אוניברסיטת מזרח אילינוי
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1964
קטגוריה:אמריקאים שנפטרו ב-2008
הר בורג'ו

**הר בורג'ו** (באנגלית: **Mount Bourgeau**) הוא הר ברכס מאסיב בהרי הרוקי הקנדיים בפרובינציית אלברטה שבקנדה.

ההר נמצא בשטח הפארק הלאומי באנף.

גובהו של ההר 2,931 מטרים מעל פני הים והוא מתנשא לגובה של 462 מטרים מעל סביבתו.

## היסטוריה
### מקור השם
שמו של ההר ניתן לו על ידי ג'יימס הקטור בשנת 1860.

ההר נקרא על שם יוג'ין בורג'ו, בוטנאי שהיה חלק ממשלחת פאליסר.

### הטיפוס על ההר
הראשונים שהעפילו לפסגת ההר היו ג'י. ג'י. מקארתור (J.J. McArthur) וטום וילסון (Tom Wilson) בשנת 1890.

## קישורים חיצוניים

* הר בורג'ו באתר השמות של ממשלת קנדה
* הר בורג'ו באתר אנציקלופדיית ההרים הקנדית
* הר בורג'ו באתר peakfinder
* הר בורג'ו באתר peakware
* הר בורג'ו באתר summitsearch - מידע למטפסים
* הר בורג'ו באתר summitpost - מידע למטפסים
* מסלול ההליכה מאגם בורג'ו להר בורג'ו באתר albertawow
* מסלול הטיפוס על הר בורג'ו באתר alltrails
* מסלולי הטיפוס על הר בורג'ו באתר thecrag
* תיאור הטיפוס על הר בורג'ו ותצלומי הטיפוס
* תחזית מזג אוויר עדכנית ארוכת טווח עבור הר בורג'ו - לפי גבהים
* וידאו הנוף הנשקף מפסגת הר בורג'ו
* 

## הערות שוליים

בורג'ו
בורג'ו
Dutty Love

"**Dutty Love**" הוא סינגל שהוקלט על ידי הזמר הפוארטו ריקני דון עומר, ביחד עם זמרת הרגאטון הדומיניקנית נאטי נטשה. השיר יצא לאור ב-9 במרץ 2012, כסינגל הראשון מתוך אלבום האוסף, *Don Omar Presents MTO²: New Generation*.

השיר הגיע למקום הראשון במצעד השירים הלטיניים, והראשון במצעד שבקולומביה.

## רקע וכתיבה
השיר נכתב על ידי דון עומר ומילטון רסטטיו והופק על ידי A&X, לינק-און ודיג'יי רובין. השיר הוא שיר בסגנון הפופ הלטיני, המשלב בתוכו גם את הסגנון הטרופי. שיר זה נחשב לסינגל הבכורה של נאטי נטשה, אך היות שמדובר בשיתוף פעולה, "Criminal" נחשב לסינגל הבכורה שלה.

במצעד סוף השנה של מצעד השירים הלטיניים של בילבורד, דורג השיר במקום השני והיה לראשון של נטשה שעשה זאת.

## וידאו קליפ
קליפ המילים שיצא עבור השיר הועלה לערוץ ה-Vevo של דון עומר ב-8 באוגוסט 2012. לאורכו של קליפ המילים ניתן לראות ים ועץ קוקוס ברקע. לערוצו של עומר הועלתה גם הופעה שלו ושל נאטי נטשה עם השיר.

נכון ליוני 2020, מונה הצפיות של הקליפ עומד על כ-265 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירי אהבה
קטגוריה:סינגלים בהוצאת יוניברסל מיוזיק לטין אנטרטיינמנט
קטגוריה:סינגלים בהוצאת מצ'טה מיוזיק
Tableau Software

**Tableau Software** (בעברית נהגה "טאבלו") היא חברת תוכנה שבסיסה בסיאטל, וושינגטון, ארצות הברית. מוצרי החברה מאפשרים יצירת גרפים, הדמיות נתונים אינטראקטיביים ובינה עסקית ארגונית.

## היסטוריה
החברה נוסדה בניסיון למסחר מחקר שנערך במחלקה למדעי המחשב של אוניברסיטת סטנפורד בין השנים 1999 ו-2002. היא נוסדה במאונטיין ויו, קליפורניה בינואר 2003, על ידי כריסטיאן שאבו, פאט הנרהאן וכריס סטולטי, שהתמחו בטכניקות הדמיה לחקר וניתוח מסדי נתונים יחסיים וקוביות נתונים. מוצרי החברה מתממשקים למסדי נתונים יחסיים, עיבוד אנליטי מקוון, מסדי נתונים בענן, וגיליונות אלקטרוניים ולאחר מכן מייצרים מספר סוגי גרפים. המוצרים יכולים גם לחלץ נתונים, לאחסן, ולאחזר ממנוע הנתונים בזיכרון הפנימי שלהם. 

ב-10 ביוני 2019 הודיעה חברת התוכנה האמריקאית Salesforce על רכישת Tableau בסכום של כ-15.7 מיליארד דולר.

## קישורים חיצוניים
* 

* השוואה בין מערכות BI של חברת Tableau ושל Microsoft Power Bi

## הערות שוליים

קטגוריה:תוכנות עסקיות
קטגוריה:חברות הנסחרות בבורסה לניירות ערך בניו יורק
קטגוריה:חברות תוכנה אמריקאיות
קטגוריה:סיאטל: חברות
קטגוריה:חברות תוכנה עסקית
Crazy in Love (שיר של פארוקו)

"**Crazy in Love**" הוא סינגל שהוקלט על ידי הזמר הפוארטו ריקני פארוקו , ביחד עם זמרת הרגאטון הדומיניקנית נאטי נטשה. השיר יצא לאור ב-13 בפברואר 2013, כסינגל שלא מתוך אלבום, על ידי חברת התקליטים אורפנטו מיוזיק גרופ.

השיר הגיע למקום ה-11 במצעד השירים הלטיניים, וה-22 במצעד שירי הפופ הלטיניים.

## רקע וכתיבה
השיר נכתב על ידי פארוקו ונאטי נטשה. השיר הוא שיר בסגנון הפופ הלטיני, המשלב בתוכו גם את הסגנון הטרופי. שני סגנונות אלו מאפיינים גם את סינגל הבכורה שלה, "Dutty Love" שיצא שנה לפני כן. שיתוף פעולה זה הוא הראשון בין נאטי נטשה לפארוקו.

באתר WTVJ  סקרו את השיר, תוך שטענו כי הוא "מדבר על אותם האנשים שלא מאמינים בכלל באהבה".

## וידאו קליפ
הווידאו קליפ המלא שיצא עבור השיר הועלה ליוטיוב ב-23 במאי 2013, שלושה חודשים לאחר צאתו של השיר כסינגל. בקליפ ניתן לראות את נאטי נטשה מציירת ציורים, בעוד פארוקו קונה עבורה מתנות, פרחים וכדומה.

בנוסף לכך, עלה הקליפ מחדש לערוצה הרשמי של נטשה באפריל 2017.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי פארוקו
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירי אהבה
קטגוריה:סינגלים בהוצאת אורפנטו מיוזיק גרופ
Perdido en Tus Ojos

"**Perdido en Tus Ojos**" (בעברית: "**אבוד בתוך העיניים שלך**") הוא סינגל שהוקלט על ידי הזמר הפוארטו ריקני דון עומר, ביחד עם זמרת הרגאטון הדומיניקנית נאטי נטשה. השיר יצא לאור ב-24 באפריל 2015, כסינגל השלישי מתוך אלבום האולפן, *The Last Don 2*.

השיר הגיע למקום ה-13 במצעד השירים הלטיניים, והחמישי במצעד שירי הקצב הלטיניים.

## רקע וכתיבה
השיר נכתב על ידי דון עומר, נאטי נטשה, קרלוס אורטיז ולואיס אורטיז והופק על ידי כריס ג'ידאי וגבי מיוזיק. השיר הוא שיר בסגנון הפופ הלטיני, המשלב בתוכו גם את הסגנון הטרופי. שיר זה הצליח לשחזר את הצלחת שירם הקודם של עומר ונטשה, "Dutty Love".

איגוד תעשיית ההקלטות הספרדי העניק לשיר את תואר הפלטינה, על מכירות של למעלה מ-40,000 עותקים במדינה.

## וידאו קליפ
קליפ המילים שיצא עבור השיר הועלה לערוץ ה-Vevo של דון עומר ב-24 באפריל 2015. לאורכו של קליפ המילים ניתן לראות גבר ואישה בלבוש מינימלי. בנוסף לכך, ניתן לראות לאורכו כי השניים מבצעים אקטים מיניים.

נכון למאי 2020, מונה הצפיות של הקליפ עומד על כ-195 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירי אהבה
קטגוריה:סינגלים בהוצאת מצ'טה מיוזיק
קטגוריה:סינגלים בהוצאת פינה רקורדס
קתרין דוסקה

**קתרין דוסקה** (, , נולדה ב-6 בנובמבר 1989) היא זמרת קנדית-יווניה. היא נבחרה על ידי רשות השידור היוונית (ERT) לייצג את יוון באירוויזיון 2019 בתל אביב, ישראל.

## ביוגרפיה
קתרין דוסקה נולדה וגדלה במונטריאול, קנדה וכשגדלה עברה לאתונה בירת יוון.

בשנת 2015 הוציאה את אלבומה הראשון Embodiment.

בשנת 2018 הופיעה בהיכל הקונצרטים של אתונה עם מגוון שירים שלה ושל מלחין ויוצר שוודי בשם אלבין לי מלדאו. בדצמבר 2018 הופיעה עם האמן היווני פטרוס קלמפניס.

## דיסקוגרפיה
### אלבומים
* 4 בדצמבר 2015 - Embodiment

### סינגלים
* 2014 - One In A Million
* 2015 - Won't Leave
*2019 - Better Love (השיר היווני לאירוויזיון 2019)

## קישורים חיצוניים

## הערות שוליים

קטגוריה:זמרות יווניות
קטגוריה:זמרות קנדיות
קטגוריה:מוזיקאים קנדים
קטגוריה:משתתפי אירוויזיון 2019
קטגוריה:נציגי יוון באירוויזיון
קטגוריה:זמרות-יוצרות יווניות
קטגוריה:קנדיות שנולדו ב-1989
ציאנורמפוס

**ציאנורמפוס** (שם מדעי: *Cyanoramphus*) הוא סוג תוכים ממשפחת הדרראים הכולל שמונה מינים, השוכנים בניו זילנד ובאיי האוקיינוס השקט הקרובים לה. אלההם התוכים היחידים מקבוצת התוכיים החיים בניו זילנד בטבע. שאר התוכים במשפחה שייכים למשפחה תוכיי ניו זילנד ולעיתים נדירות גם כמה קקדואיים נמצאים בה. רק שלושה מינים חיים על האי עצמו והם מכונים במאורית: "Kākāriki" או "תוכוני ניו זילנד". שאר המינים חיים באיי החברה, קלדוניה החדשה, מקווארי, טהיטי ועוד איים באזור.

תוכים מסוג זה הם בעלי נוצות ירוקות, מקור אדום בולט וזנב ארוך. הם קטנים יחסית באורך 20–30 ס"מ והזכרים גדולים מהנקבות. הם ניזונים על הקרקע או בין העצים בעיקר מזרעים אך גם מפרחים, פירות וחסרי חוליות קטנים.

מינים רבים מצויים בסכנת הכחדה עקב פגיעה באיים, כניסת מינים פולשים תוקפניים ופגיעה ביערות בהם הם חיים.

## מינים
**Cyanoramphus auriceps*
**Cyanoramphus malherbi*
**Cyanoramphus novaezelandiae*
**Cyanoramphus forbesi*
**Cyanoramphus unicolor*
**Cyanoramphus hochstetteri*
**Cyanoramphus saisseti*
**Cyanoramphus cooki*

**מינים שנכחדו**
**Cyanoramphus subflavescens*
**Cyanoramphus zealandicus*
**Cyanoramphus erythrotis*
**Cyanoramphus ulietanus*

## קישורים חיצוניים

קטגוריה:בעלי חיים שתוארו ב-1854
קטגוריה:טקסונים שתוארו בידי שארל לוסיאן בונפרטה
קטגוריה:דרראים
מוחמד עלי קמארה

**מוחמד עלי קמארה** (נולד ב-28 באוגוסט 1997) הוא כדורגלן גינאי המשחק בעמדת הבלם במכבי תל אביב ובנבחרת גינאה.

## קריירת מועדונים
קמארה החל את הקריירה שלו בקבוצות הנוער של אורויה ואפיה המקומיות.

ביולי  חתם לחמש שנים בהפועל רעננה מליגת העל. ב-29 ביולי 2017 ערך את הופעת הבכורה שלו בהפסד 0–1 למכבי פתח תקווה במסגרת גביע הטוטו. ב-19 באוגוסט 2017 ערך את הופעת הבכורה שלו בליגת העל בתיקו 0-0 עם עירוני קריית שמונה. שבוע לאחר מכן הבקיע את שער הבכורה שלו בהפסד 1–2 לבני סכנין. ב-1 באפריל 2018 הורחק במהלך דו-קרב בעיטות הכרעה מול הפועל חיפה במסגרת גביע המדינה, לאחר שביצע תנועה מגונה.

ב-6 ביולי 2018 חתם לארבע עונות ביאנג בויז ברן מליגת העל השווייצרית. ב-25 באוגוסט 2018 ערך את הופעת הבכורה שלו בניצחון 2–5 על נשטל גזמאקס. ב-15 בספטמבר 2018 הבקיע את שער הבכורה שלו בניצחון 2–3 על שפהאוזן במסגרת הגביע השווייצרי. ארבעה ימים לאחר מכן ערך את הופעת הבכורה שלו בזירה האירופית בהפסד 0–3 למנצ'סטר יונייטד במסגרת שלב הבתים של ליגת האלופות.

ב-17 ביולי 2025 חתם לשלוש שנים במכבי תל אביב מליגת העל.

## קריירה בין-לאומית
בצעירותו שיחק קמארה בנבחרת גינאה בכדורגל עד גיל 20 והשתתף עימה בגביע אפריקה לאומות עד גיל 20 - 2017 ובגביע העולם בכדורגל עד גיל 20 - 2017.

ב-24 במרץ 2018 ערך את הופעת הבכורה שלו בנבחרת הבוגרת בהפסד 0–2 ל.

נכלל בסגל נבחרת גינאה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גינאים
קטגוריה:בלמי כדורגל גינאים
קטגוריה:כדורגלני הפועל רעננה
קטגוריה:כדורגלני יאנג בויז ברן
קטגוריה:כדורגלני מכבי תל אביב
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2023
קטגוריה:ספורטאים גינאים בישראל
קטגוריה:ספורטאים זרים בשווייץ
קטגוריה:כדורגלנים זרים בישראל
קטגוריה:כדורגלני גביע אפריקה לאומות 2021
קטגוריה:גינאים שנולדו ב-1997
ברדלס ענק

**ברדלס ענק** (שם מדעי: *Acinonyx pardinensis*) הוא מין נכחד של חתול קדום מהסוג ברדלס אשר חי באירופה ומזרח אסיה בתקופת הפליסטוקן. ברדלס זה היה קרוב לברדלס הערבות המודרני, אך היה גדול ממנו בהרבה.
## מאפיינים
הברדלס הענק הגיע לאורך של שני מטרים עם זנב באורך 140 סנטימטרים, לגובה 90 סנטימטרים (בדומה לאריה מודרני) ולמשקל 79–100 קילוגרם. בצורתו דמה לברדלס המודרני, היה בעל טפרים קבועים יחסית והיה בעל רגליים ארוכות, זנב ארוך, ריאות גדולות וניבים קטנים יותר מלשאר החתולים. הוא דמה במראה לפומה שאולי הייתה קרובתו וגם לברדלס אמריקאי. ככל הנראה מנע משקלו של הברדלס הענק לפתח מהירות בדומה לברדלס מודרני, למרות רגליו הארוכות יותר, אך עדיין היה מהיר ביותר.

המאובנים של ברדלס זה תוארו ב-1828 והתגלו בגרמניה, צרפת, הודו וסין. טרפו התבסס על מעלי גירה כמו צבאים, יעלים או אייליים בינוניים אליהם התקרב בהדרגה עד למרחק מתאים לתאוצה. לסתותיו היו חזקות יותר ודמו ללסתות של נמר או יגואר באמצעותם היה יכול למחוץ את עצם הגרון של טרפו עד למותו.

עם זאת, לא היה הברדלס הענק החתול הגדול ביותר בתחומי חיותו, בהם שוטטו נמרים, יגוארים אירופאים, טיגריסים ושנחרבים גדולים וככל הנראה גרמה התחרות מולם להכחדתו. ייתכן גם שנכחד בידי האדם.

## קישורים חיצוניים

ימין|100px|ממוזער|דגם ראש של ברדלס ענק

קטגוריה:בעלי חיים שתוארו ב-1828
קטגוריה:טקסונים שתוארו בידי אנטואן קלוד גבריאל יובר
קטגוריה:ברדלס
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באירופה
קטגוריה:יונקים שחיו בפלייסטוקן באסיה
קטגוריה:טורפים שחיו בפלייסטוקן
קטגוריה:חתוליים פרהיסטוריים
קטגוריה:מאובני טקסונים שתוארו ב-1828
דונגבייטיטאן

**דונגבייטיטאן** (שם מדעי: *Dongbeititan*) הוא סוג של דינוזאור זאורופוד דמוי-טיטנוזאור אשר חי בקרטיקון התחתון לפני 125 מיליון שנה. הוא התגלה ב-2007 בתצורת יישיין שבליאונינג, סין. הדינוזאור קרוי על שם האזור דונגביי  שבסין והסיומת "טיטאן" פירושה "ענק".

למרות שמו לא ברור לחלוטין אם השתייך לקבוצת הטיטאנוזאורים אך היה קרוב אליה יחסית. המאובן היחיד שנמצא היה בעל עצמות בריח, חוליות ואגן ירכיים גדול והיה קרוב לטיטנוזאורים פרימיטיביים כמו האאוהלופוס (Euhelopus), הגוביטיטאן (Gobititan) והג'יוטייזאורוס (Jiutaisaurus) וכן היה קרוב מעט לג'ננסיה.

דינוזאור זה הגיע לאורך 15 מטר ולמשקל 7 טונות והיה נמוך יחסית. הצוואר היה קצר ביחס לקרוביו והותאם לאכילת עלי עצים נמוכים. הוא עצמו נטרף בידי תרופודים גדולים כמו היוטירנוס.

## ראו גם
*ארקטו - קרוב משפחה בעל צוואר ארוך מאוד.
## קישורים חיצוניים

קטגוריה:מקרונריה
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2007
ברדלס (סוג)

**ברדלס** (שם מדעי: *Acinonyx*) הוא סוג ממשפחת החתוליים אשר כלל בעבר ארבעה מינים. כיום נותר רק מין אחד - ברדלס הערבות ("צ'יטה"), ששרד בתחומי אפריקה ודרום אסיה. הברדלס נחשב כיום לחלק מהחתולים הקטנים, אך הוא קרוב יחסית גם לבני הסוג פנתר ולנמר ערפילי, ובעבר סווג כחלק מהחתולים הגדולים.

הברדלס הוא החתול וגם חיית היבשה המהירה בעולם, יכול להגיע למהירות של כ-115 קמ"ש בפרצי מהירות. מבנה גופו מותאם לריצה לרבות רגליו הארוכות, החזה המגודל שלו, טפריו השלופים שאינם מתכנסים וזנבו הארוך והשרירי. עם זאת הוא משלם על כך במשקלו הקל וההתפרצות המתישה המחממת את גופו, בכך שטורפים אחרים לרוב גוזלים ממנו את טרפו.

## מינים
* *Acinonyx aicha* - נכחד
* *Acinonyx intermedius* - נכחד
* ברדלס ענק (*Acinonyx pardinensis*) - נכחד
* ברדלס ערבות (*Acinonyx jubatus*)

בעבר סברו שהיה עוד מין - *Acinonyx kurteni*, אך התברר שהסוג זויף מגולגולת של ברדלס מודרני.

## ראו גם
* ברדלס אמריקני - סוג נכחד שהיה קרוב יותר לפומה

## קישורים חיצוניים

קטגוריה:טקסונים שתוארו בידי ג'ושוע ברוקס
קטגוריה:ברדלס
קטגוריה:בעלי חיים שתוארו ב-1828
פיאט 525

**פיאט 525** (באיטלקית: **Fiat 525**) היא מכונית סלון מסוג "טורפדו"  מתוצרת יצרנית הרכב האיטלקית **[[פיאט]]** אשר יוצרה בין השנים 1928–1931 באיטליה.

## תצורות
* 4 דלתות - סדאן.
* 2 דלתות - קבריולה.
* 4 דלתות - קבריולה.
* 2 דלתות - ספיידר.
## דגמים
* "525" - יוצר בין השנים 1928-1929.
* "N 525" - יוצרו 1,784 יחידות בין השנים 1929-1931.
* "525 S" - יוצר בין השנים 1929-1931.
* "525 SS" - יוצר בין השנים 1929-1931.

## גלריה

קובץ:Fiat photo-2.JPG |"פיאט 525" 
קובץ: Fiat525S 2.jpg |"פיאט 525" דגם "S" 
קובץ:Fiat 525 N Spider 1929.jpg  |"פיאט 525" דגם "N Spider", שנת 1929  
קובץ:Fiat 525 Sedan 1928.jpg |"פיאט 525", סדאן, שנת 1928 
קובץ:Fiat525SS 1.jpg |"פיאט 525" דגם "SS" 
קובץ:Fiat525SS 3.jpg |"פיאט 525" דגם "SS" 
קובץ:Fiat525SS 4.jpg |"פיאט 525" דגם "SS" 


## ראו גם
* פיאט
* פיאט 505
* פיאט 507
* פיאט 512
* פיאט 520
* פיאט 521
* פיאט 522
* פיאט 524
* פיאט 527

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1928
קטגוריה:מכוניות סלון
קטגוריה:מכוניות קבריולה
525
קטגוריה:כלי רכב איטלקיים
מקש Delete

ממוזער|מקש Delete במקלדת המחשב
**מקש Delete** הוא מקש ברוב מקלדות המחשב ומשמש, בדרך כלל, למחיקה של התו שלפני או אחרי הסמן (במצב של עריכת טקסט), או למחיקה של האובייקט שנבחר כעת (במצב GUI). המקש מכונה לעיתים מקש "מחיקה קדימה" ("forward delete"). הסיבה לכך היא שמקש Backspace מוחק אף הוא תווים, אולם רק את אלו שנמצאים מאחורי הסמן. על מקלדות רבות, כגון רוב מקלדות אפל, המקש עם הפונקציה backspace זוכה גם הוא לכינוי "Delete".

## מיקום ותוויות על מקלדות
המקש מופיע במקלדות מחשב תואמות IBM כ-  או , ולעיתים מלווה בסמל חץ שמאלה. עם זאת, לפעמים המקש שכותרתו  מבצע את הפונקציה Backspace במקום זאת, לדוגמה, במקלדות מסוימות של Apple.

במקרים אחרים, המקש Delete נמצא במיקומו המקורי של מקלדת IBM, בשורה העליונה ומשמאל למקש Backspace. מחשבים ניידים רבים מוסיפים שורות של מקשים קטנים יותר מעל שורת מקש פונקציה כדי להוסיף מקשים למקלדת בגודל לא סטנדרטי. בשורה זו של מקשים קטנים יותר, המיקום של מקש Delete הוא ליד הקצה הימני. במחשבים ניידים של אפל (למשל מקבוק ו-מקבוק פרו), את הפונקציה של מחיקה קדימה ניתן להשיג באמצעות שילוב .

המקש Delete הוא בדרך כלל קטן יותר וממוקם פחות בנוחות ממקש Backspace, ובמקלדות שבהן המקום מוגבל, לדוגמה, כאשר משמיטים את המקלדת הנומרית או את המקלדת הווירטואלית במכשירים ניידים, לעיתים קרובות הוא מושמט לחלוטין.

במקלדות קומפקטיות מסוימות (לדוגמה, Happy Hacking Keyboard  בעלת 60 המקשים), מקש Delete מחליף את מקש Backspace המקובל, והפונקציה Backspace מושגת על ידי החזקת המקש Fn ולחיצה על Delete.

## שימושים
כאשר לוחצים על המקש במהלך עריכת טקסט או פקודה, מקש המחיקה ( או ), מוחק את התו שלפני המיקום של הסמן, ומזיז את כל התווים הבאים למקום אחד אחורה. המקש משמש ביישום רבים בעלי ממשק גרפי כדי להורות על מחיקת האובייקט שנבחר כעת, לדוגמה במנהל הקבצים או בלוק טקסט במעבד תמלילים.

מקש המחיקה פועל, לעיתים קרובות, כפקודה כללית להסרת אובייקט שנבחר, כגון תמונה המוטבעת במסמך (ב- Apple Keyboards, למקש "המחיקה קדימה" ולמקש Delete יש השפעה זהה בעת הפעלה על אובייקט מסומן).

מקש המחיקה, על לוחות אם מודרניים רבים, פועל גם לפתיחת מסך הגדרת ה-BIOS בעת הפעלה של המחשב.

ביישומי GUI שבהם המפתח 'מחק' מופעל, במיוחד במנהלי קבצים, לחיצה עליו אינה בהכרח מוחקת באופן מיידי את האובייקט שנבחר, אך לעיתים קרובות תופיע תיבת דו-שיח לאישור כדי לאפשר למשתמש לבטל את המחיקה, או שהאובייקט עשוי להיות לעבור אל "סל המחזור" כך שניתן יהיה לשחזרו מאוחר יותר. בהקשרים אחרים של יישומים עם ממשק משתמש, הפונקציה Undo ("בטל") יכולה לעיתים קרובות לשחזר את המחיקה.

## מיפוי מקש חלופי
כמו במקלדות אפל, למשתמשים רבים חסר מקש ייעודי לפונקציה "למחוק קדימה", משתמשי מקינטוש המבקשים לקבל מקש ייעודי למחיקה כזו יכולים להקצות מחדש את הפונקציה למקש אחר באמצעות יישומי צד שלישי שונים, כגון DoubleCommand, Karabiner או PowerKey. לדוגמה, התקנה המאפשרת יישום DoubleCommand מאפשר למשתמש להשתמש ב-  או במקלדת הנומרית  כמקשים לביצוע מחיקה קדימה.

## ראו גם
* Control-Alt-Delete

## קישורים חיצוניים

## הערות שוליים

קטגוריה:מקשים
All About Me

***All About Me*** (בעברית: **הכל בנוגע עליי**) הוא המיני-אלבום הראשון של זמרת הרגאטון הדומיניקנית נאטי נטשה. המיני-אלבום יצא לאור ב-28 במרץ 2012, על ידי חברת התקליטים אורפנטו מיוזיק גרופ.

המיני-אלבום מכיל בתוכו שבע רצועות, אשר שלוש מתוכן הן דואט עם צ'יקה.

## רקע והפקה
טרם יצא המיני-אלבום השתתפה נאטי נטשה בלהיט הלטיני "Dutty Love" שיצא בשיתוף עם דון עומר. לאחר מכן הוחלט כי נטשה תוציא את מיני-אלבומה הראשון All About Me, אשר יכיל בתוכו שירים בסגנון הפופ הלטיני.

בנוסף לכך, שיר הנושא "About Me" הוא דואט עם נובה.

## רשימת רצועות

## קישורים חיצוניים

* המיני-אלבום All About Me באתר Genius

## הערות שוליים

קטגוריה:מיני-אלבומי בכורה מ-2012
קטגוריה:אלבומי נאטי נטשה
קטגוריה:מיני-אלבומים בספרדית
רוסקה פולה

**רוסקֶה פוֹלֶה** (באוקראינית: **Руське Поле**; בהונגרית: **Úrmező**, אורמזה; ברוסית: **Русское Поле**, רוסקויה פולה; ביידיש: **ווערמעזיף**) הוא כפר במחוז זקרפטיה שבמערב אוקראינה.

## יהודי רוסקה פולה
יהודים ראשונים התגוררו בכפר בתחילת המאה ה-18 ובשנת 1830 חיה במקום קהילה יהודית מסודרת. הקהילה הייתה כפופה לקהילת טעטש ולכן לא היה לה רב משלה אך היו בה בית כנסת, מקווה ובית עלמין. כל יהודי העיר היו חסידי ויז'ניץ.

החל משנת 1941 החלו להתנכל ליהודי העיר ולקחת גברים מהקהילה לעבודות כפייה, ובשנת 1944 גירשו גם את אחרוני היהודים שעוד נותרו.

## לקריאה נוספת
*אור-מאז'ו, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 25. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

קטגוריה:מחוז זקרפטיה: יישובים
קטגוריה:קהילות יהודיות שהושמדו בשואה
קטגוריה:אוקראינה: כפרים
קטגוריה:יישובים שהוקמו במאה ה-14
מנינדרה אגרוול

**מנינדרה אגרוול** (בהינדית: **मणीन्द्र अग्रवाल**; נולד ב-20 במאי 1966) הוא פרופסור במחלקה למדעי המחשב והנדסה במכון הטכנולוגי ההודי בקאנפור (IIT) וחתן פרס גדל.

## קורות חייו
אגרוול למד לתואר ראשון בטכנולוגיה ב-IIT, ושם גם השלים דוקטורט במדעי המחשב. בשיתוף עם נירג' קייל וניטין סקסנה פיתח את אלגוריתם AKS לבדיקת ראשוניות של מספר בזמן פולינומי, על כך הוא זכה בפרס גדל וכן בפרס פולקרסון בשנת 2006.

## קישורים חיצוניים
* 

קטגוריה:מדעני מחשב
קטגוריה:מדענים הודים
קטגוריה:זוכי פרס גדל
קטגוריה:מקבלי עיטור פאדמה שרי
קטגוריה:זוכי פרס פלקרסון
קטגוריה:הודים שנולדו ב-1966
הזעקה

"**הזעקה**" (1924) הוא אלבום הדפסים בטכניקה של חיתוך עץ שיצר הצייר הישראלי מירון סימה.

## תיאור
"הזעקה" הוא אלבום המכיל שבעה חיתוכי עץ שיצר מירון סימה בשנת 1924. למרות שהחל לעבוד על הסדרה בעת שהותו בהייניכן, את עיקר העבודה יצר בדרזדן, גרמניה, לפני ותוך כדי שנתו הראשונה כסטודנט באקדמיה לאמנות בעיר. שבעת ההדפסים הם: (1) נידונים למוות; (2) אם ובתה המתה; (3) סב מוצא נכד מת; (4) אשה ותינוק שנרצח; (5) זעקה; (6) שירת אבל; (7) מול השופט הנצחי. בנוסף יצר סימה הדפס נוסף המהווה שער לקובץ. העבודות מודפסות על גבי גליונות נייר בגובה של 44.7 ס"מ וברוחב של 57 ס"מ (כ"א).

גדעון עפרת קשר את הסדרה אל סגנון אקספרסיוניזם הגרמני ואל "רוח" של "אקספרסיוניזם יהודי" שכלל אמנים כיעקב שטיינהרט, יעקב אייזנשר ואחרים, שפעלו באותה עת. סימה הציג את העבודות בשנת 1928 בגלריה בפראג ובתערוכת הדפס קבוצתית שהתקיימה בדרזדן בשנה שלאחר מכן.

סגנון העבודות משקף את יצירתו המוקדמת של סימה, בטרם הושפע מן הריאליזם האקדמי, אליו נחשף באקדמיה לאמנות בדרזדן. העבודות מתארות את הדמויות מוארות בתאורה דרמאטית המשטחת את הדמויות ומציגה אותן כבוקעות ממשטחי צבע שחור, סגנון השואב מן המאפיינים של המדיום, כמו גם מאמנים אקספרסיוניסטים כאמיל נולדה, מקס פכשטיין ואחרים.

עותק של סדרת ההדפסים נמצא בעיזבון האמן שבמשכן לאמנות על שם חיים אתר בעין חרוד.
## הערות שוליים

קטגוריה:מירון סימה
קטגוריה:הדפסים
קטגוריה:הדפסי עץ
קטגוריה:הדפס ישראלי
קטגוריה:אוסף המשכן לאמנות על שם חיים אתר
קטגוריה:יצירות משנת 1924
פיאט 512

**פיאט 512** (באיטלקית: **Fiat 512**) היא מכונית סלון מסוג "טורפדו"  מתוצרת קונצרן הרכב האיטלקי **[[פיאט]]** אשר יוצרה בין השנים 1926–1928 באיטליה.

יוצרו 2,583 יחידות.

## מפרט טכני
* מנוע קדמי.
* מנוע הנעה אחורית.
* מערכת היגוי - מימין.
## תצורות
* 4 דלתות - סדאן.
* 4 דלתות - לימוזינה.
* 4 דלתות - קבריולה.
* 4 דלתות - לנדולט.

## ראו גם
* פיאט
* פיאט 505
* פיאט 507
* פיאט 510
* פיאט 514
* פיאט 520
* פיאט 521
* פיאט 522
* פיאט 524
* פיאט 527

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1926
קטגוריה:מכוניות סלון
קטגוריה:מכוניות לנדולט
קטגוריה:מכוניות קבריולה
512
בהאם

**בהאם** (בצרפתית: **Baham**) היא עיירה שנמצאת באזור המערב שבקמרון.

## גאוגרפיה
העיירה נמצאת כ-20 ק"מ מבירת האזור באפוסם וכ-204 ק"מ מבירת המדינה יאונדה. בנוסף, העיירה נמצאת כ-156 ק"מ מהגבול של קמרון עם ניגריה.

## אקלים
הטמפרטורה בבהאם נעה בין 15 מעלות צלזיוס ל-28 מעלות צלזיוס.

## תנועה ותחבורה
בהאם ממוקמת ליד הכביש הלאומי N5 וכ-3 ק"מ מהכביש הלאומי N4.

## קישורים חיצוניים

* 

* Site de la primature - Élections municipales 2002 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 
* Portail Royaume Baham 
* Baham Museum


## הערות שוליים

קטגוריה:קמרון: ערים
My Life Would Suck Without You

**My Life Would Suck Without You** (בעברית: **החיים שלי היו מבאסים בלעדיך**) הוא סינגל של הזמרת האמריקאית קלי קלרקסון, מתוך אלבומה הרביעי All I Ever Wanted. השיר יצא כסינגל הראשון מהאלבום ב-13 בינואר 2009, וזכה להצלחה רבה.

בין היתר הגיע למקום ה-1 בארצות הברית, למקום ה-2 במצעד האירופאי, ולמקום ה-5 במצעד המוזיקה האוסטרלי.

## רקע וכתיבה
השיר נכתב על ידי מקס מרטין, לוקאש גוטוואלד וד"ר לוק ובוים על ידי מרטין ולוק. גם קלרקסון במקור הייתה שותפה לכתיבת השיר, אך ביקשה למחוק את שמה מהקרדיטים, כדי שלא יידעו שהיא הייתה שותפה לעבודה עם ד"ר לוק, לאור סכסוך שהיה ביניהם בזמן העבודה על השיר.

השיר נחשף לראשונה בתחנת הרדיו האמריקאית Z100, ולאחר שלושה ימים יצא באופן רשמי. השיר זכה לביקורות חיוביות מהמבקרים, אשר שיבחו את השילוב של פופ, רוק ודאנס ביחד.

## הצלחה
השיר הגיע כבר בשבוע השני שלו למקום הראשון בארצות הברית כאשר קפץ מהמקום ה-97 ובכך עשה את הקפיצה הגדולה ביותר למקום הראשון בתולדות המצעד ובכך היא שברה את השיא של בריטני ספירס עם השיר "Womanizer" שקפץ מהמקום ה-96 למקום הראשון. השיא לא נשבר עד היום.

השיר היה לשיר השני של קלרקסון אשר נכנס למקום ה-1 במצעד והראשון שלה מאז שנת 2002. בארצות הברית הוא הצליח גם במצעדים נוספים כאשר הגיע למקום ה-7 במצעד שירי הדאנס, למקום ה-3 במצעד שירי המיינסטרים, למקום ה-3 במצעד השירים למבוגרים ולמקום ה-16 במצעד העכשווי למבוגרים.

בנוסף לכך, הוא דורג במקום ה-23 במצעד סיכום השנה של בילבורד. בין היתר השיר הגיע למקום הראשון גם בבריטניה, פולין, הונגריה וקנדה, הגיע לחמישייה הפותחת באוסטרליה, ולוניה, אירלנד, ישראל, הולנד, שוודיה ושווייץ, לעשירייה הפותחת ביפן, גרמניה ואוסטריה ולעשרים העליונים בניו זילנד, סלובקיה, צ'כיה, ברזיל ופלנדריה. הגעה למקום הראשון בבריטניה גרמה לה לשבור שיא בכך שלימים הפכה לבוגרת "אמריקן איידול" היחידה שהגיע שם למקום הראשון.

## וידאו קליפ
הקליפ לשיר בוים על ידי ווין אישם ובו נראית קלרקסון ובן זוגה שהם חווים עליות ומורדות במערכת יחסים שלהם. הקליפ היה מועמד לפרס "הקליפ הנשי של השנה" בטקס פרסי ה-VMA של שנת 2009 אך הפסיד לטוב הקליפ לשיר "You Belong with Me" של טיילור סוויפט.

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שנכתבו על ידי קלוד קלי
קטגוריה:שירים שהופקו על ידי ד"ר לוק
קטגוריה:שירים שהופקו על ידי מקס מרטין
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת RCA רקורדס
בימבולנס

**בימבולנס** או **מינילנס** הוא כלי רכב חשמלי קומפקטי, אשר מופעל על ידי הארגונים מגן דוד אדום ואיחוד הצלה, ומשמש למתן עזרה ראשונה וסיוע חירום לאנשים בסכנת חיים. הארגונים מפעילים עשרות רכבים ברחבי ישראל כאשר מטרתם המרכזית היא קיצור זמן ההגעה של כונני רפואת חירום לאירוע חירום והענקת טיפול מהיר ומקצועי ללא עיכובים.

מקור שמו הוא הלחם בסיסים של המילים "בימבה" ו"אמבולנס", או מיני אמבולנס.

## פרטים טכניים
ממוזער|בימבולנס של מד"א בזמן חניה וטעינת מצברים חשמלית
ממוזער|בימבולנס של איחוד הצלה
זהו רכב חשמלי זעיר, מדגם Jiayuan City Spirit, מתוצרת סין, המאויש בידי 2 חובשים או פרמדיקים. הרכב מיועד לשימוש של 2 נוסעים בלבד והוא מאפשר למתנדבי ההצלה להגיש עזרה ראשונית מהירה, אך אינו מאפשר פינוי של חולים כמו באמבולנס או בנט"ן.

יש בו ציוד רפואי מתקדם הכולל בין היתר ציוד החייאה והנשמה, דפיברילטור, מזרק אפיפן לטיפול בהתקפי אלרגיה, תרופות לשעת חירום, אלונקה, לוח גב מתקפל וציוד חבישה.

יתרונו הגדול של הרכב הוא בגודלו הקטן, אשר מאפשר לו לנסוע בשוליים ולא לבזבז זמן על חיפושי חניה ועמידה בפקקים. אך חלים עליהם מספר הגבלות: לא ניתן לפנות בהם חולים, אסור להם לחצות צמתים באור אדום ואסורים לנסיעה בכבישים מהירים.

בספטמבר 2018 התקיים ערב הוקרה במד"א ירושלים אשר אליו הגיע נשיא הפיליפינים, רודריגו דוטרטה במהלכו נהג בבימבולנס.

## ראו גם
* אמבולנס
* מגן דוד אדום
* איחוד הצלה

## קישורים חיצוניים
* 
* 

## הערות שוליים

קטגוריה:מכוניות חשמליות
קטגוריה:עזרה ראשונה
קטגוריה:אמבולנסים